O‘zbekiston Respublikasining “Axborotlashtirish to‘g‘risida”gi qonuni hamda Vazirlar Mahkamasining 2015 yil 16 oktyabrdagi “O‘zbekiston Respublikasining axborotlashtirish obyektlarida konfidensial axborotni tashkil etish va saqlash to‘g‘risidagi nizomni tasdiqlash to‘g‘risida”gi 295-son qaroriga muvofiq «davergeodezkadastr»qo‘mitasining (hozirgi Kadastr agentligi) 2020 yil 19 iyundagi 268-13-son buyrug‘i bilan Kadastr agentligi (sobiq Qo‘mita) faoliyati to‘g‘risidagi foydalanilishi qonun hujjatlariga muvofiq cheklab qo‘yilgan axborotga taalluqli maʼlumotlarning ro‘yxati tasdiqlangan.

**Bular:**

► jismoniy shaxslarning shaxsiy maʼlumotlari to‘g‘risidagi axborotlar;

► jismoniy shaxsning shaxsiy hayoti to‘g‘risidagi axborotlar, shuningdek uning shaxsiy hayoti sirini ochuvchi axborotlar qonun hujjatlarida belgilangan hollar bundan mustasno;

► axborot manbai yoki taxallus bilan imzo chekkan muallif to‘g‘risidagi axborotlar, qonun hujjatlarida belgilangan hollar bundan mustasno;

► yozishmalar, telefon so‘zlashuvlar, qonun hujjatlariga muvofiq axborot olish cheklangan telekommunikatsiyalar tarmoqlari orqali uzatiladigan pochta, telegraf xabarlari va boshqa xabarlar siri to‘g‘risidagi axborotlar;

► qonun hujjatlariga muvofiq axborot olish cheklangan tergov va sud yurituvchi siri hisoblangan maʼlumotlar;

► qonun hujjatlariga muvofiq axborot egasi axborot olishni cheklangan xizmatiga doir maʼlumotlar;

► qonun hujjatlariga muvofiq axborot olish cheklangan tijorat siri hisoblangan maʼlumotlar;

► qonun hujjatlariga muvofiq axborot olish cheklangan bank siri, shaxsning sug‘urtalash  va vasiyat siri;

► qonun hujjatlariga muvofiq axborot olish cheklangan (vrachlik siri, notarial harakatlar, advokatlik siri va boshqalar) kasb faoliyati bilan bog‘liq maʼlumotlar;

► ixtiro, foydali model yoki sanoat namunasining mohiyati to‘g‘risidagi maʼlumotlar, ular haqidagi maʼlumotlar rasmiy tarzda eʼlon qilingunga qadar.